Gerð er grein fyrir losun koltvíoxíðs og brennisteinsvetnis frá jarðvarmavirkjunum á Íslandi á tímabilinu 1970 til og með 2009 . Samantekt er gerð á helstu lögum og reglugerðum er varða eftirlit með gaslosun frá jarðvarmavikjunum . Gerð er grein fyrir aðferðafræði hvers orkufyrirtækis fyrir sig við mat á gaslosun og þeim breytingum sem þar hafa orðið nýlega . Þá voru eldri gögn endurskoðuð með tilliti til þessara breytinga . Árið 2009 nam heildarútblástur koltvíoxíðs 168.293 tonnum , eða um 9% minna en árið 2008 . Meðalgaslosun á hverja kílowattstund unna af jarðvarmavirkjunum nam 50 g CO2 / kWh og 6 g H " S / kWh árið 2009 . Meðallosun koltvíoxíðs á hverja kílówattstund unna hefur almennt farið lækkandi síðastliðin ár . Jarðvarmavirkjanir á Íslandi losa því um 19 sinnum minna af CO2 / kWh en hefðbundin kolaorkuver .